jkorsvik/nowiki_second_scrape_merged huggingface dataset:
Det internasjonale bandyforbundet

Det internasjonale bandyforbundet (Federation International Bandy – FIB) ble stiftet 12. februar 1955 og er det styrende internasjonale organet for bandy. Forbundet arrangerer verdensmesterskap for herrer, damer og junior herrer. Hovedkvarteret til FIB ligger i Katrineholm i Sverige. Forbundets nåværende president er Boris Skrynnik fra Russland.


== Historie ==
Det internasjonale bandyforbundet ble stiftet 12. februar 1955 i Stockholm av bandyforbundene i Finland, Norge, Sovjetunionen og Sverige. Svenske Gunnar Galin var forbundets første president. Ved stiftelsen ble nasjonene enige om et felles regelverk for idretten. Fram til dette hadde Russland/Sovjetunionen hatt regelverk som skilte seg fra reglene i de øvrige landene.
Forbundet het offisielt International Bandy Federation (IBF) fram til 2001, da det på oppfordring fra Den internasjonale olympiske komité (IOK) endret navn til det nåværende. Oppfordringen kom da bandyforbundet søkte om å bli medlem i IOK, siden forkortelsen IBF allerede var i bruk av Det internasjonale badmintonforbundet. FIB har vært medlem av Den internasjonale olympiske komité siden 2004, men bandy er ikke olympisk idrett.


== Bandy-VM ==
FIB har arrangert verdensmesterskap for menn siden 1957 og for kvinner siden 2004. Russland/Sovjetunionen og Sverige har dominert mesterskapene.


== Presidenter ==
Følgende personer har vært presidenter i Det internasjonale bandyforbundet:
1955 – 1963,  Gunnar Galin, Sverige
1963 – 1967,  Allan Ljungqvist, Finland
1967 – mars 1971,  Arne Argus, Sverige
mars 1971 – juli 1978,  Grigorij Granaturov, Sovjetunionen
juli 1978 – juli 1983,  Pontus Widén, Sverige
juli 1983 – mars 1991,  Grigorij Granaturov, Sovjetunionen
mars 1991 – februar 1993,  Carl Fogelberg, Finland
februar 1993 – august 1997,  Staffan Söderlund, Sverige
august 1997 – juli 2005,  Albert Pomortsev, Russland
august 2005 – oktober 2005,  Seppo Vaihela, Sverige
oktober 2005 – oktober 2022  Boris Skrynnik, Ryssland
oktober 2022 –  Stein Pedersen, Norge


== Medlemmer og medlemsår ==


== Referanser ==


== Eksterne lenker ==
(en) Offisielt nettsted
Bandyforbundet

Bandyforbundet kan sikte til:

Det internasjonale bandyforbundet (Federation International Bandy – FIB), det styrende internasjonale organet for bandy, stiftet 12. februar 1955.
Norges Bandyforbund, et særidrettsforbund tilknyttet Norges idrettsforbund og olympiske og paralympiske komité, stiftet 17. oktober 1920 som Norges Ishockeyforbund.
FIB

Forkortelsen FIB kan stå for:

Federation International Bandy, det internasjonale bandyforbundet.
Festspillene i Bergen, en norsk årlig kulturfestival.
Fibonacci-tallene, en evig tallrekke.
Folket i Bild, et svensk magasin
Ahmed Suleiman

Ahmed Suleiman (18. august 1992) er en nigeriansk fotballspiller som spilte for den norske fotballklubben Vålerenga. Han kom til Oslo-klubben fra nigerianske Heartland FC i januar 2012.


== Referanser ==


== Eksterne lenker ==
(en) Ahmed Suleiman – Transfermarkt 
(en) Ahmed Suleiman – FootballDatabase.eu 
(en) Ahmed Suleiman – Soccerway 
(en) Ahmed Suleiman – FBref 
Spillerprofil hos vif-fotball.no
Thor Iversen

Ivar Thor Carl Iversen (født 1873 i Kristiania, død 10. november 1953) var en norsk oseanograf og fiskerikonsulent, kjent for sin samling av foto og video fra ekspedisjoner han var med på å lede.Fotografering hadde han lært på 1890-tallet. Han var ansatt i Fiskeridirektoratet fra 1900 til 1940, og mønstret først på som matros på Bergens Museum sitt fartøy for havforskning «Michael Sars» i 1900, og var skipets kaptein fra 1902 inntil det ble inndratt til krigsbruk i 1912.  Iversen tok årlige ekspedisjoner ut på havene for å kartlegge fiskeforekomstene, han jobbet mye med fiskeridirektør Johan Hjort (1869–1948) og den danske magister Einar Laurentius Kofoed (1875-1963), blant annet på Michael Sars-ekspedisjonen til Nord-Atlanteren i 1910.
Han ble fra 1923 ansvarlig for flere undersøkelser i Nordishavet.
De første turer til øya Hopen i 1923 og 1924. På tur til østlige Svalbard trålte de etter reker og fikk kjempefangster i Green Harbour.
I 1929 leide han skuta «Hisø» for ekspedisjon til  Frans Josefs land og Bjørnøya. Som et ledd i norsk ekspansjonspolitikk ble Iversen  den 7.8.1929 anmodet av Adolf Hoel om å få annektert Victoriaøya, noe isforholdene umuliggjorde. 
Han var i 1931 på Jan Mayen og gjorde utgravinger av en gravhaug på Rekvedsletta som  han gravde igjen og satte et stort kors oppå.
Han avsluttet for Fiskeridirektoratet i 1940, men oppholdt seg under den andre verdenskrig  i London for å bistå ved planleggingen av hvordan fiskerinæringen skulle gjenreises.  I 1946 holdt han  foredragsserie Vår ishavsfangst på NRK radio.  Han mottok Oscar Sundtfondets ærespris i 1948.
Samlingen på rundt 8000 fotografi og tre timer video  har siden slutten av 1970-tallet vært forvaltet av Thor Iversens Samlinger, under ledelse av filmfotograf/statsstipendiat Hans Kristian Bukholm. Alle rettigheter forvaltes og eies i dag av Bukholm-Iversen-samlingen. Hans virke ved det som ble Havforskningsinstituttet ga navn til F/F «Thor Iversen», en ombygd nederlandsk tråler som fra 1951 til 1968 ble brukt til praktiske fiskeforsøk (forlist 1976).
Thor Iversen ga navn til «Thor Iversen-banken» i Norskehavet. Det sydligste punkt på øya Hopen heter «Kapp Thor» og rett rett nordom dette ligger det 370 meter høye «Iversenfjellet» som han selv besteg den 25. august 1924.  Sørøst av Hopen ligger «Iversengrunnen».


== Utgivelser ==
Thor Iversen (1905). Fiskeforsøg i Finmarkshavet sommeren 1905. Fiskeridirektøren.  [88 sider. Særtrykk av Aarsberetning vedk. Norges Fiskerier]
Thor Iversen (1926). Hopen : (Hope Island), Svalbard : results of a reconnaissance in the summer 1924. Oslo.  [56 sider. Del av Skrifter om Svalbard og Ishavet]
Thor Iversen (1927). Drivis og selfangst. Fiskeridirektøren.  [83 sider. Særtrykk av Aarsberetning vedk. Norges Fiskerier]
Thor Iversen (1937). Trålfiskets historie. Fiskeridirektøren.  [63 sider. Særtrykk av Aarsberetning vedk. Norges Fiskerier]
Thor Iversen (1939). «Norske båttyper og fiskefartøier». Geografiska annaler. 
Thor Iversen (1939): «Høyt mot Nord» [Kinodokumentar. 1t30m. 35mm filmformat.]


== Referanser ==
Honningknoppurt

Honningknoppurt er en flerårig urt i kurvblomstfamilien.
Den hører til de klassiske bondehageplantene og ble innført i Norge på 1800-tallet. Honningknoppurt er første gang nevnt i norsk hagebrukslitteratur i 1873, men til England kom den allerede i 1596. Artsepitetet montanus viser til den vokser vilt i fjellene i Mellom- og Sør-Europa.Planten er en takknemlig og villig prydplante som sprer seg med underjordiske tæger. Den er meget hardfør og kommer opprinnelig fra fjellområdene i Mellom-Europa. Arten er lite næringskrevende, og den blomstrer fra juli til august. Hvis planten skjæres ned etter første blomstring, kan den rekke å blomstre to ganger i løpet av en sommer.
Den blir opptil 80 cm høy og danner tuer med særegne blå kornblomst-liknende blomster. Blomstene har en deilig duft og honningknoppurt er en meget populær blomst blant humler, bier og sommerfugler. Den står ofte igjen på tuftene etter fraflyttede hus og var en populær prydplante i gamle dager.
Det finnes også en hvitblomstret kultivar av honningknoppurt, Centaurea montana 'Alba'.
Honningknoppurt er vanlig forvillet i hele Norge. Den koloniserer forlatte enger, vei- og jernbanekanter, og spesielt skogkanter. Arten kan etablere seg i mange skogtyper fra høgstaudebjørkeskog i nord til edelløvskog i sør. Den fortrenger i liten til moderat grad andre arter. I Fremmedartslista 2018 er honningknoppurt vurdert som høy risiko på grunn av stort invasjonspotensial og liten økologisk effekt.Artsdatabanken skiller honningknoppurt og noen nærstående arter ut i ei egen kornblomslekt Cyanus. Det vitenskapelige navnet blir da Cyanus montanus. Internasjonalt er det likevel vanligst å regne Cyanus som ei underslekt av knoppurtslekta Centaurea slik at det vitenskapelige navnet er Centaurea montana.


== Referanser ==


== Eksterne lenker ==

(en) Honningknoppurt i Encyclopedia of Life 
(en) Honningknoppurt i Global Biodiversity Information Facility 
(sv) Honningknoppurt hos Dyntaxa 
(en) Honningknoppurt hos ITIS 
(en) Honningknoppurt hos NCBI 
(en) Honningknoppurt hos The International Plant Names Index 
(en) Honningknoppurt hos Tropicos 
(en) Kategori:Centaurea montana – bilder, video eller lyd på Wikimedia Commons 
(en) Centaurea montana – galleri av bilder, video eller lyd på Wikimedia Commons 
Centaurea montana – detaljert informasjon på Wikispecies
Caja Rural-Seguros RGA

Caja Rural-Seguros RGA (CRJ) er et spansk profesjonelt kontinentallag. De deltar i UCI Europe Tour- og UCI WorldTour-ritt ved at de får wildcard til noen løp. Laget ble stiftet i 2010.


== 2023 ==


=== Ryttere ===


=== Seire ===


== Eksterne lenker ==
Offisielt nettsted 
(en) Caja Rural-Seguros RGA – kategori av bilder, video eller lyd på Commons
Hertta Kuusinen

Hertta Elina Kuusinen (født 14. februar 1904 i Luhanka, død 18. mars 1974 i Moskva) var en finsk kommunistisk politiker. Hun satt i Finlands riksdag fra 1945 til 1972 og var en periode kommunistenes parlamentariske leder.
Hertta Kuusinen var datter av kommunistlederen Otto Ville Kuusinen. Etter den finske borgerkrigen flyktet faren i 1918 til Sovjet-Russland og i 1922 flyttet datteren til faren i Moskva. Hun hadde et nært forhold til sin far, men måtte senere distansere seg fra ham på grunn av hans lederskap i Terijokiregjeringen.  I 1926 begynte hun å arbeide for Komintern og fra 1932 til 1934 utførte hun hemmelige oppdrag i Tyskland.I 1930 ble Kuusinen medlem av Finlands kommunistiske parti. Hun vendte i 1934 i hemmelighet tilbake til Finland, der hun ble arrestert og dømt til fire år og åtte måneders fengsel for forberedelser til høyforræderi.
 Hun slapp ut i mai 1939, men gikk senere samme år i dekning etter det sovjetiske angrepet på Finland. Før fortsettelseskrigen i 1941 ble hun internert og satt fengslet til september 1944, da Finland inngikk våpenstillstandsavtale med Sovjetunionen. 
Etter krigen ble forbudet mot kommunistpartiet opphevet og Kuusinen ble redaktør for partiavisen Vapaa Sana. Hun var medlem av sentralkomitéen fra 1944 til 1974, generalsekretær fra 1952 til 1958 og viseformann fra 1958 til 1970. Kuusinen var medstifter av det kommunistdominerte Det demokratiske forbundet for Finlands folk (DFFF), som stilte til valg. 
Ved valget i mars 1945 ble hun første gang innvalgt i Riksdagen. Hun satt som riksdagsmedlem til 1972 og var parlamentarisk leder for DFFF fra 1945 til 1966. I 1948 var hun noen måneder minister uten portefølje i Mauno Pekkalas regjering.Kuusinen giftet seg med kommunistlederen Tuure Lehén i 1922, men ble skilt i 1933. I 1945 giftet hun seg med Yijo Leino, medgrunnleggeren av DFFF. Paret ble skilt fem år senere.


== Referanser ==


== Eksterne lenker ==
«Hertta Kuusinen». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-4203-1416928956809. 
(sv) Hertta Kuusinen hos Finlands riksdag 
(sv) Hertta Kuusinen hos Finlands statsråd
Jon-Helge Tveita

Jon-Helge Ødegård Tveita (født 22. oktober 1992) er en norsk fotballspiller som spiller for Idrettsklubben Start.Han kom til Viking etter en overgang fra SIF underveis i 2011-sesongen. Fikk sin debut mot Start samme sesong, da han kom inn i andre omgang og slo til med målgivende i sin første kamp. Har tidligere spilt mest indreløper, høyrekant og på midbanene, men ble i forsesongen 2012 omskolert til høyreback. Han flyttet ut av Rogaland og til Sarpsborg 08 i 2016, hvor han var relativt fast i startoppstillingen og også spilte i gruppespillet i europaligaen. Året etter fikk han mindre spilletid, og fra 2020 spiller han for Sportsklubben Brann.


== Referanser ==


== Eksterne lenker ==
(en) Jon-Helge Tveita – Transfermarkt 
(en) Jon-Helge Tveita – Soccerway 
(no) Jon-Helge Tveita – Norges Fotballforbund 
(en) Jon-Helge Tveita – FBref
Henri Anier

Henri Anier (født 17. desember 1990) er en estisk fotballspiller som spiller for den finske klubben FC Lahti.Han kom til Dundee United etter en overgang fra FC Erzgebirge Aue før 2015-sesongen. Etter å ha spilt flere kamper på aldersbestemte estiske landslag, fikk han sommeren 2011 sin debut for A-landslaget i Estland. Han er nå en etablert førstelagsspiller for Estlands A-landslag.


== Referanser ==


== Eksterne lenker ==
(en) Henri Anier – FIFA 
(en) Henri Anier – UEFA 
(en) Henri Anier – K League database 
(en) Henri Anier – Transfermarkt 
(en) Henri Anier – national-football-teams.com 
(en) Henri Anier – WorldFootball.net 
(en) Henri Anier – Soccerbase.com 
(en) Henri Anier – FootballDatabase.eu 
(en) Henri Anier – Soccerway 
(en) Henri Anier – EU-Football.info
Jóan Símun Edmundsson

Jóan Símun Edmundsson (født 26. juli 1991) er en færøysk fotballspiller som spiller for den belgiske klubben Waasland-Beveren.Han han tidligere vært innom Vejle Boldklub, engelske Newcastle United og norske Viking. 


== Referanser ==


== Eksterne lenker ==
(en) Jóan Símun Edmundsson – FIFA 
(en) Jóan Símun Edmundsson – UEFA 
(fr) Jóan Símun Edmundsson – LÉquipe 
(en) Jóan Símun Edmundsson – Transfermarkt 
(en) Jóan Símun Edmundsson – national-football-teams.com 
(en) Jóan Símun Edmundsson – WorldFootball.net 
(en) Jóan Símun Edmundsson – Soccerbase.com 
(en) Jóan Símun Edmundsson – FootballDatabase.eu 
(en) Jóan Símun Edmundsson – Soccerway 
(en) Jóan Símun Edmundsson – EU-Football.info 
Viking FK – Biografi
Sergio Henao

Sergio Luis Henao Montoya (født 10. desember 1987 i Rionegro i Colombia) er en colombiansk, tidligere profesjonell landeveissyklist. Henao ble profesjonell i 2007 for Colombia es Pasión. I 2010 gikk han tilbake til et amatørlag, før han igjen ble profesjonell i 2011.
Han la opp i 2022.


== Meritter ==


== Referanser ==


== Eksterne lenker ==
(en) Sergio Henao – kategori av bilder, video eller lyd på Commons 
(en) Sergio Henao – Olympedia 
(en) Sergio Henao – Sports-Reference (OL-resultater – arkivert) 
(en) Sergio Henao – ProCyclingStats 
(en) Sergio Henao – Cycling Archives 
(en) Sergio Henao – Cycling Quotient 
(en) Sergio Henao – CycleBase 
(en) Sergio Henao – TheSports.org 
(en) Profil hos Team Sky
Nery Cardozo

Nery Antonio Cardozo Escobar (født 26. mai 1989 i Quiindy, Paraguay) var den første paraguayianske fotballspilleren som spilte i Tippeligaen, for Viking Fotballklubb. Han kom til klubben på en låneavtale som strakk seg gjennom hele 2012-sesongen fra den paraguayanske klubben Rubio Ñu, hvor han nå er igjen å finne.


== Referanser ==


== Eksterne lenker ==
(en) Nery Cardozo – Transfermarkt 
(en) Nery Cardozo – WorldFootball.net 
(en) Nery Cardozo – Soccerway 
(en) Nery Cardozo – PlaymakerStats.com 
(en) Nery Cardozo – FBref 
Viking FK – Biografi
Thaumaina uranothauma

Thaumaina uranothauma er en dagsommerfugl som tilhører undergrupper blåvinger i den store familie glansvinger (Lycaenidae).


== Utbredelse ==
Arten er utbredt i det sørøstlige Ny-Guinea.


== Systematisk inndeling ==

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
slekten Thaumaina Bethune-Baker, 1908 – bare én art
Thaumaina uranothauma Bethune-Baker, 1908


== Eksterne lenker ==
(en) Thaumaina uranothauma i Encyclopedia of Life 
(en) Thaumaina uranothauma i Global Biodiversity Information Facility 
(en) Thaumaina uranothauma hos NCBI 
(en) Kategori:Thaumaina uranothauma – bilder, video eller lyd på Wikimedia Commons 
Thaumaina uranothauma – detaljert informasjon på Wikispecies 
Brower, Andrew V. Z. 2007. Thaumaina in The Tree of Life Web Project, [http://tolweb.org/ http://tolweb.org
www.funet.fi – Thaumaina
Pistoria nigropunctata

Pistoria nigropunctata er en dagsommerfugl som tilhører undergrupper blåvinger i den store familie glansvinger (Lycaenidae).


== Utseende ==
Arten ligner overflatisk på flere andre glansvinger fra Ny-Guinea, og det er mulig at de ulike artene er etterligninger av hverandre (et såkalt mimikry-kompleks).


== Levevis ==
Arten lever i fjellområder.


== Utbredelse ==
Arten er utbredt i Ny-Guinea.


== Systematisk inndeling ==

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
slekten Pistoria Hemming, 1964 – bare én art
Pistoria nigropunctata (Bethune-Baker, 1908)


== Eksterne lenker ==
(en) Pistoria nigropunctata i Global Biodiversity Information Facility 
(en) Pistoria nigropunctata hos NCBI 
(en) Kategori:Pistoria nigropunctata – bilder, video eller lyd på Wikimedia Commons 
Pistoria nigropunctata – detaljert informasjon på Wikispecies 
Brower, Andrew V. Z. 2007. Pistoria in The Tree of Life Web Project, [http://tolweb.org/ http://tolweb.org
www.funet.fi – Pistoria
Betsy Iversen

Lambertha «Betsy» Antonia Houtveen Iversen (født 30. mai 1948) er en norsk-nederlandsk sykepleier, kommunal tjenestekvinne og lokalpolitiker for Høyre.
Hun er født og oppvokst i Nederland, og har alltid vært nederlandsk statsborger. Hun kom til Norge i 1975, og flyttet i 1977 til Nærøy i Nord-Trøndelag, der hun begynte som sykepleier. Hun var gift med en nordmann. I 1981 ble hun sykehjemsbestyrer på Kolvereid. Hun har også fungert som helse- og sosialsjef i Nærøy kommune.Betsy Iversen var medlem av Nord-Trøndelag fylkesting 1995–1999 og medlem av fylkesutvalget. Hun har også vært medlem av Nærøy kommunestyre.Iversen avgikk med pensjon fra Nærøy kommune i 2016, og flyttet tilbake til Nederland.


== Referanser ==
Perpheres perpheres

Perpheres perpheres er en dagsommerfugl som tilhører undergrupper blåvinger i den store familie glansvinger (Lycaenidae).


== Utseende ==
En middelsstor blåvinge (vingespenn ca. 40 millimeter) med avrundede vinger uten stjerter på bakvingen. Hannens overside er skinnende blå med svart ytterkant på bakvingen og et lite, hvitt felt ved bakvingens innerkant. Hunnen er brunsvart med en hvit skråstripe. Undersiden er svart med et stort, kremhvitt felt i midten og metallisk grønne striper langs kantene.


== Utbredelse ==
Arten er utbredt på Ny-Guinea.


== Systematisk inndeling ==
Denne arten ble før regnet til slekten Danis.

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
slekten Perpheres Hirowatari, 1992 – bare én art
Perpheres perpheres (Druce & Bethune-Baker, 1893)


== Eksterne lenker ==
(en) Perpheres perpheres i Global Biodiversity Information Facility 
(en) Perpheres perpheres hos NCBI 
(en) Kategori:Perpheres perpheres – bilder, video eller lyd på Wikimedia Commons 
Perpheres perpheres – detaljert informasjon på Wikispecies 
Brower, Andrew V. Z. 2007. Perpheres in The Tree of Life Web Project, [http://tolweb.org/ http://tolweb.org
www.funet.fi – Danis perpheres
perpheres Bilder av arten
Dagfiol

Dagfiol (Hesperis matronalis) er en toårig plante i korsblomstfamilien som opprinnelig kommer fra Italia. Dagfiol har enten hvite, rosa eller fiolette blomster som på kvelden dufter godt. Den er vurdert til høy risiko på fremmedartslista per 2018.


== Navn ==
Det vitenskapelige navnet hesperis, er gresk og betyr «aften». Dagfiol har to nære slektninger, russedagfiol (Hesperis pycnotricha) og skumringsfiol (Hesperis tristis).


== Utbredelse ==
I Norge finnes planten mange steder nordover til Trøndelag og ofte har den forvillet seg fra hager. Dagfiol trives best på frisk og næringsrik jord, i full sol eller halvskygge. Hvis blomsten kuttes ned rett etter blomstring, kan den bli flerårig og dermed komme tilbake flere år på rad.


== Bruk ==
Hele blomsten er spiselig. Den kan konserveres i smør, sukker, sirup eller eddik. Unge blader kan erstatte salatsennep. Den er en gammel og populær prydplante som har vært dyrket i århundrer. Tidligere ble dagfiol brukt som medisin mot hoste, plager i luftveiene og mot skjørbuk, gikt og nyrestein.


== Referanser ==


== Eksterne lenker ==
(en) dagfiol i Encyclopedia of Life 
(en) dagfiol i Global Biodiversity Information Facility 
(no) dagfiol hos Artsdatabanken 
(sv) dagfiol hos Dyntaxa 
(en) dagfiol hos ITIS 
(en) dagfiol hos NCBI 
(en) dagfiol hos The International Plant Names Index 
(en) dagfiol hos Tropicos 
(en) Kategori:Hesperis matronalis – bilder, video eller lyd på Wikimedia Commons 
(en) Hesperis matronalis – galleri av bilder, video eller lyd på Wikimedia Commons 
Hesperis matronalis – detaljert informasjon på Wikispecies
Departementet for utviklingshjelp

Departementet for utviklingshjelp var et norsk departement som hadde ansvar for bistandssaker. Departementet eksisterte fra 1. januar 1984 til  31. desember 1989. Da ble sakene overført til Utenriksdepartementet (UD).
Regjeringen Willoch opprettet departementet etter at regjeringen ble utvidet fra en ren Høyre-regjering til en trepartiregjering i 1983. Den første utviklingsminister var Reidun Brusletten (KrF). Etter at departementet ble nedlagt 31. desember 1989 har senere regjeringer likevel hatt en bistands- eller utviklingsminister, med sete i UD.
Reidun Brusletten (1984–86), Vesla Vetlesen (1986–87), Kirsti Kolle Grøndahl (1987–89) og Tom Vraalsen (1989) var statsråder i departementet. Odd Jostein Sæter (1984–86), Hans Christian Bugge (1986–87), Arne Arnesen (1987–89) og Torun Dramdal (1989) var statssekretærer.


== Referanser ==
Ole Selnæs

Ole Kristian Selnæs (født 7. juli 1994) er en norsk fotballspiller som spiller for den sveitsiske klubben FC Zürich. Han har tidligere spilt for Rosenborg i Eliteserien, den franske Ligue 1-klubben AS Saint-Étienne, samt Shenzhen FC og Hebei China Fortune FC i Kina.Selnæs kom til Rosenborg som guttespiller og tok steget opp til A-laget som 17-åring våren 2012.
Selnæs er sønn av tidligere fotballspiller Ivar Selnæs.


== Karriere ==
Selnæs ble født i Trondheim, men startet sin fotballkarriere i Skjetten SK der hans far, Ivar Selnæs, var hovedtrener. Familien flyttet tilbake til Trondheim, og Selnæs fortsatte med fotballen for Sverresborg IF. Da Selnæs kom til Rosenborg fra Sverresborg i 2009, markerte guttespilleren seg med en meget presis venstrefot. Han utviklet et god overblikk for spillet og fikk etterhvert kombinert egenskapene sine veldig bra som defensiv midtbanespiller. 
I 2011 var Selnæs svært involvert i Rosenborgs U19-lag som vant norgesmesterskapet. og kom på tredjeplass i deres gruppe i NextGen-Serien. Selv om Selnæs fremdeles var svært ukjent utenfor klubben, ble han raskt en godt integrert rolle på førstelaget i 2012-sesongen.I 2011 gikk utviklingen kraftig opp for Selnæs som fikk mange kamper i andredivisjon. Han kom også med i kamptroppen i Tippeligaen ved noen anledninger. Vinteren før 2012-sesongen trente han ikke bare fast med A-laget, men han fikk også mye spilletid i treningskampene og imponerte nok til at Erik Hoftun sto klar med en A-lagskontrakt idet serien ble sparket i gang.
25. mars 2012 ble Ole Selnæs A-lagsspiller i Rosenborg. Han hadde spillertrøye 20.
Selnæs debuterte som målscorer i Tippeligaen 16. september 2012, da han satte et frispark to minutter på overtid mot Vålerenga.


=== Landslaget ===
Selnæs ble første gang tatt ut på A-landslaget 25. august 2015. 24. mars 2016 fikk han sin første landskamp for Norge mot Estland.5. oktober 2017 scoret han sitt første landslagsmål for Norge mot San Marino.


== Utmerkelser ==
«Årets spiller» i Tippeligaen 2015.


== Referanser ==


== Eksterne lenker ==
(en) Ole Selnæs – UEFA 
(en) Ole Selnæs – Transfermarkt 
(en) Ole Selnæs – national-football-teams.com 
(en) Ole Selnæs – FootballDatabase.eu 
(en) Ole Selnæs – Soccerway 
(en) Ole Selnæs – EU-Football.info 
(no) Ole Selnæs – Norges Fotballforbund 
(en) Ole Selnæs – FBref 
(es) Ole Selnæs – as.com 
Spillerprofil på RBK.no